Sverre Brandhaug
Store norske leksikon,Sport og spill,Ballsport,Fotball,Norsk fotball
Sverre Brandhaug er en norsk tidligere fotballspiller. Han spilte på sentral midtbane og var ofte playmaker.
Fakta Antall landskamper: 34. Mål: 2. Klubber: Strindheim (1977–1980) og Rosenborg (1981–1991). Ungdomsklubber: Falken og Trondheims-Ørn. Spillestil Brandhaug hadde en slepen pasningsfot og et ualminnelig godt blikk for spillet. I tillegg var han en målfarlig midtbanespiller, som scoret hele 85 mål på 225 eliteseriekamper for Rosenborg og ble toppscorer i eliteserien i 1984. Hans litt overlegne og til dels arrogante spillestil ga ham blant annet tilnavnet «Kong Sverre». Hans lederrolle medførte også at han først ble kaptein på Rosenborg, senere også landslaget. Meritter i klubbfotball Brandhaug ble seriemester med Rosenborg i 1985, 1988 og 1990 samt cupmester i 1988 og 1990. Personlige meritter I 1984 ble han toppscorer i eliteserien med 13 mål. I 1985 og 1988 ble han kåret til Årets midtbanespiller av VG og i 1991 ble han tildelt Kniksens hederspris og Olavstatuetten. Les mer i Store norske leksikon norsk fotball fotball